Imagine dezolantă. Cum arată România pe harta accidentelor rutiere
Potrivit Eurostat, în anul 2019, la fiecare 1 milion de români, 96 au murit în accidente rutiere. Este cel mai mare număr de decese în accidente rutiere raportat la populație din Uniunea Europeană. Dacă în Europa suntem campioni, la nivel internațional ne putem compara cu California, pe care însă o și depășim. În același an, potrivit statisticilor IIHS, în California au murit 91 de persoane în accidente rutiere la 1 milion de locuitori.